80/272/ETY: Neuvoston päätös, tehty 10 päivänä joulukuuta 1979, vuosien 1973-1979 kauppaneuvottelujen tuloksena syntyneiden kahdenvälisten sopimusten tekemisestä



Virallinen lehti nro L 071 , 17/03/1980 s. 0129 - 0175

Suomenk. erityispainos Alue 11 Nide 9 s. 0131

Kreikank. erityispainos: Luku 11 Nide 19 s. 0132

Ruotsink. erityispainos Alue 11 Nide 9 s. 0131

Espanjank. erityispainos: Luku 11 Nide 12 s. 0165

Portugalink. erityispainos: Luku 11 Nide 12 s. 0165



NEUVOSTON PÄÄTÖS, tehty 10 päivänä joulukuuta 1979, vuosien 1973-1979 kauppaneuvottelujen tuloksena syntyneiden kahdenvälisten sopimusten tekemisestä (80/272/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että vuosien 1973-1979 kauppaneuvottelujen tuloksena oli ensisijaisesti monenväliset sopimukset, jotka yhteisön puolesta hyväksyttiin päätöksellä 80/271/ETY(1); osa komission ja tiettyjen neuvotteluihin osallistuneiden maiden neuvottelemista vastavuoroisista myönnytyksistä ja sitoumuksista toistuu erityisissä kahdenvälisissä sopimuksissa, ja kahdenvälisiin sopimuksiin sisältyvät vastavuoroiset myönnytykset ja sitoumukset ovat hyväksyttäviä, ON PÄÄTTÄNYT SEURAAVAA: 1 artikla 1. Hyväksytään Euroopan talousyhteisön puolesta: - tiettyjen siviili-ilma-alusten kauppaa koskevan sopimuksen sopimuspuolten (Euroopan talousyhteisö, Amerikan yhdysvallat, Japani, Kanada ja Ruotsi) Pariisissa 15 päivänä kesäkuuta 1979 tekemä sopimus tariffimyönnytysten peruuttamistapauksissa sovellettavista vastavuoroisista neuvotteluoikeuksista; - rajoittavien käytäntöjen Yhdysvaltoihin leviämisen uhkaa julkisten hankintojen alalla ja sen johdosta yhteisön näitä hankintoja koskevan sopimuksen soveltamiselle asettamaa varausta koskeva kirjeenvaihto Amerikan yhdysvaltojen kanssa; - Amerikan yhdysvaltojen ja yhteisön sopimus juustoista; - yhteisön ja Amerikan yhdysvaltojen kirjeenvaihto siipikarja-alasta; - Euroopan talousyhteisön ja Amerikan yhdysvaltojen kirjeenvaihto riisistä; - Euroopan talousyhteisön ja Amerikan yhdysvaltojen kirjeenvaihto viinigallonaarvioinnin poistamisesta; - Euroopan talousyhteisön ja Amerikan yhdysvaltojen kirjeenvaihto korkealaatuisesta naudanlihasta; - Euroopan talousyhteisön ja Amerikan yhdysvaltojen kirjeenvaihto tuoreesta, jäähdytetystä tai jäädytetystä naudanlihasta; - Euroopan talousyhteisön ja Kanadan kirjeenvaihto laatuvehnästä; - Euroopan talousyhteisön ja Kanadan välinen juustoja koskeva järjestely; - yhteisymmärryspöytäkirja (Uuden-Seelannin ja Euroopan yhteisöjen monenvälisiin kauppaneuvotteluihin osallistuneiden valtuuskuntien välisten kahdenvälisten neuvottelujen tulokset) seuraavine liitteineen: 1) Uuden-Seelannin ylimääräinen tariffitarjous vastauksena Euroopan yhteisöjen eräisiin erityispyyntöihin; 2) Uuden-Seelannin tuontilisenssijärjestelmää koskeva tarjous vastauksena Euroopan yhteisöjen eräisiin erityispyyntöihin; 3) Uuden-Seelannin ja yhteisön välinen juustoja koskeva yhteisten menettelysääntöjen järjestely; 4) Uuden-Seelannin ja yhteisön välinen naudanlihajärjestely; - Euroopan yhteisön ja Australian GATTin monenvälisten neuvottelujen yhteydessä käymien kahdenvälisten neuvottelujen päätelmien hyväksytty luettelo seuraavine liitteineen: 1) Australian myönnytykset yhteisölle: a) tariffimyönnytykset, b) lisäys: Erikoisjuustoja koskeva myönnytys, 2) Australian ja yhteisön sopimus naudanlihasta, 3) Australian ja yhteisön sopimus juustosta, 4) yhteisön tariffimyönnytykset, 5) sopimus puhvelinlihasta; - Argentiinan tasavallan ja yhteisön välinen naudanlihajärjestely; - Uruguayn itäisen tasavallan ja yhteisön välinen naudanlihajärjestely ja siihen liittyvä kirje; - Unkarin kansantasavallan ja yhteisön välinen naudanlihajärjestely; - Romanian sosialistisen tasavallan ja yhteisön välinen naudanlihajärjestely; - Puolan kansantasavallan ja yhteisön välinen naudanlihajärjestely. 2. Tässä artiklassa tarkoitettujen sopimusten tekstit ovat tämän päätöksen liitteenä. 2 artikla Neuvoston puheenjohtaja nimeää henkilön, jolla on valtuus tarvittaessa toteuttaa aiheelliset toimenpiteet yhteisön sitoumusten täyttämiseksi tässä päätöksessä mainittujen kahdenvälisten sopimusten aloilla. Tehty Brysselissä 10 päivänä joulukuuta 1979. Neuvoston puolesta Puheenjohtaja T. HUSSEY (1) EYVL N:o L 71, 17.3.1980, s. 1